**Жозеф Бедје** (фран: *Joseph Bédier*) бил француски писател, просветител и историчар на средновековна Франција.

Животопис
---------

Бедје е роден во Париз, како син на бретонскиот правник Адолф Бедје. Детството го минал во Реинион, а подоцна станал професор по средновековна француска литература на универзитетот од Фрибур, Швајцарија (1889-1891) и на францускиот колеџ од Париз (1893).

Поле на неговиот научен интерес биле народните песни и приказни, кои ги обработил во две книги. Освен нив, Бедје се интересирал и за старите француски легенди како оние за *Тристан и Изолда* и *Песните за Роланд*. Бил член на француската академија од 1920 г. сè до неговата смрт.

Неговиот роман *Тристан и Изолда* е преведен на многу странски јазици и е задолжителна лектира во повеќето европски земји. Освен со писателска дејност, тој се занимавал и со научна, бидејќи во соработка со Пол Хазард ја издале двотомната *Историја на француската литература*, која се смета за еден од најзначајните научни трудови на модерната филологија посветен на повеќевековното и обемно француско Книжевно творештво. Во 1929 г. е избран за почесен член на Американската Академија на науките и уметностите.

Бедје починал во Ле Гранд Сер, 1938 г.

### Воени дневници

Бедје ги користел мемоарите на германските војници од Првата светска војна (*Kriegstagebücher*), како извор за неговите статии поврзани со германските злосторства врз белгиските цивили и француските војници. Дел од дневниците кои ги поседувал биле белешки на војниците од нивниот приватен живот, додека поголемиот број биле записи со воени страгегии, наредби и планови за текот на воените дејствија. Од сите нив, Бедје успеал да ги извлече најинтригантните податоци за сексуалните и садистички насилства извршени од германските трупи, претставени во 36 четива.

Библиографија
-------------

* *Распоредот на сенката* (1890)
* *Приказната за Ришо* (1891)
* *Студии за популарната литература и книжевната историја на средниот век* (1893)
* *За Никола Музе, франко-галскиот поет и писател* (1893)
* *Тристан и Изолда* (1900)
* *Роман за Тристан и Томас* (1902-1905)
* *Критички студии* (1903)
* *Две поеми за лудиот Тристан* (1907)
* *Епски легенди, истражување за настанувањето на народните песни* (1908-1913)
* *Песни за Крстоносните војни* (1909)
* *Песни за Колин Музе* (1912)
* *Сведоштва за германските злосторства* (1915)
* *Како Германија се обидува да ги оправда своите злосторства?* (1915)
* *Жозеф Бедје и Пол Хазард: Историја на француската литература* (1923/24)
* *Францускиот напор* (1919)
* *Песна за Роланд* (со поговор) (1920)
* *Песна за Роланд* (по Оксфордовиот манускрипт) (1922)
* *Коментар за Песната за Роланд* (1927)

Наводи
------

1. ↑  „Книга на членови, 1780-2010: Поглавје Б" (PDF). Американска Академија на науките и уметностите. Посетено на 29 мај 2011.
2. ↑  Џон Хорн и Алан Крамер. Германските „жалби" и Франко-германските преписки, 1914: Увид врз мемоарите на германските војници. Чикаго: Универзитетот од Чикаго; Чикаго Прес, 1994.

Надворешни врски
----------------

* Дела од Жозеф Бедје на интернет (скенирани оригинални записи и илустрирани изданија)
* Повеќе за Бедје Архивирано на 29 август 2006 г. (француски)
* Дела од Жозеф Бедје на проектот „Гутенберг"

Поврзано
--------

* Француска литература
* Просветителство

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 59078717
* LCCN: n83014251
* ISNI: 0000 0001 2096 1974
* GND: 118654691
* SELIBR: 177108
* SUDOC: 026714094
* BNF: cb118909183 (податоци)
* BIBSYS: 90221787
* HDS: 042798
* MusicBrainz: b0202e49-8b76-42c1-ad20-2defe003c447
* NLA: 35016413
* NDL: 00432714
* NKC: jn19981000417
* The Léonore id LH//162/50 is not valid.
* BNE: XX826306
* CiNii: DA00553575

 |

 |